Basilica di Sant’Apollinare in Classe

Basilica di Sant'Apollinare in Classe er en basilika ca. 5 km fra Ravenna i Italia som er et enestående eksempel på bysantinsk arkitektur. Basilikaen er ett av åtte steder i Ravenna som UNESCO inkluderte på listen over verdensarven.
Bygging og innvielse
Det var biskop Ursicino (død ca  536) som fikk bygget basilikaen. Finansiering fikk han fra den romerske pengeutlåneren («bankier») Iulianus Argentarius (Giuliano Argentario). Den ble med sikkerhet bygget ved siden av et kristent gravfelt, og formodentlig på toppen av et forut eksisterende hedensk gravfelt, i og med at noen av dens gamle gravstøtter ble gjenbrukt ved byggingen av kirken.  

Kirken ble innviet 8. mai 549 av erkebiskop Maximianus av Ravenna (Massimiano), og ble således bygget omtrent samtidig som Basilica di San Vitale i Ravenna. 

 Kirkens skytshelgen 
Kirken har siden innvielsen i 549 vært tilegnet Apollinaris av Ravenna, som regnes som den første biskop av Ravenna. Den hellige Apollinaris av Ravenna (gresk: Ἀπολλινάριος, Apollinarios) stammet fra den romerske provinsen Syria. Han led martyrdøden under keiser Vespasian. Hans dødsdag antas å ha vært den 20. juni i år 79 e.Kr. Relikviene etter Apollinare ble i 856 overført til Basilica di Sant'Apollinare Nuovo (Sankt Apollinares nye basilika) som ligger inne i Ravenna.

 Arkitektur 
Innvendig har basilikaen 24 søyler av gresk marmor. Over søylene er det fresker av noen av erkebiskopene i Ravenna. En mosaikk av sankt Apollinare som står i en grønn eng med tolv lam i preger apsisen. Dette kan tolkes som Jesus Kristus og de tolv apostlene. Over Apollinare er det et stort kors. På sidene av korset finner vi profeten Elias og Moses.

Det har sannsynligvis vært flere mosaikker som venetianerne fjernet. For sideveggene er bare, men de var ganske absolutt dekket av mosaikker. Republikken Venezia som forsynte seg med de fleste mosaikkene i år 1449, etterlot bare mosaikkene i apsis og triumfbuen intakte. Så tok condottieren Sigismondo Malatesta (1498-1553) seg til rette og fjernet marmorplater og -blokker fra sidene, og gjenbrukte dem ved byggingen av Tempio Malatestiano ved San Francesco i Rimini lenger mot sør.

Ravennas høyeste campanile - klokketårn - ble tilføyd kirken i den senere delen av 900-tallet."Basilica of Sant'Apollinare in Classe". CurateND.

 Beliggenhet 
Sant’Apollinare ligger i det som en gang var havnebyen Classe. Dette var den gamle hjemmehavnen til den romerske flåte som gav byen sitt navn; Classe kommer fra det latinske ord classis, som betyr flåte. Senere har elvesedimenter ført til at kysten er  lenger øst. I nesten femhundre år var den militærhavn, og når den ikke var det, var den en viktig handelshavn for den keiserlige hovedstad Ravenna i Romerriket.Keppie, The Army and the Navy, 383.; Hornblower, Ravenna, 1294.Bowerstock, Ravenna, 662.

 Litteratur 
 Erich Dinkler: Das Apsismosaik von S. Apollinare in Classe, Wissenschaftliche Abhandlungen der Arbeitsgemeinschaft für Forschung des Landes Nordrhein-Westfalen, Band 29. Westdeutscher verlag, Köln/Opladen 1964.
 Angelika Michael: Das Apsismosaik von S. Apollinare in Classe: seine Deutung im Kontext der Liturgie, Lang, Frankfurt am Main etc., 2005, ISBN 3-631-53488-4.
 Jutta Dresken-Weiland: Die frühchristlichen Mosaiken von Ravenna – Bild und Bedeutung, Schnell & Steiner Verlag, Regensburg 2016, ISBN 978-3-7954-3024-5

 Referanser 

Eksterne lenker
 Comune di Ravenna
 Vitruvio
 Bilder  fra Rubens Australia

Apollinare in Classe, Basilica di Sant'
Ravenna Basilica di Sant'Apollinare in Classe
Kategori:Ravenna
Kategori:Basilica Minor
Kategori:Kirker fra 500-tallet
Kategori:Religion i 549